בין העיר לפרדס (שיר)

"בין העיר לפרדס" הוא סינגל של הראפר הישראלי טונה. השיר יצא לאור ב-29 במרץ 2024, בהפצת חברת התקליטים נענע דיסק.

 רקע וכתיבה 
השיר נכתב על ידי טונה עצמו והולחן על ידי ניר דנן, נוסף על כך דנן גם הפיק את השיר יחד עם יקיר בן טוב. השיר נכתב בעקבות אירועי ה-7 באוקטובר ובו טונה מדבר על מצבו הנפשי על רקע מלחמת חרבות ברזל.

 הצלחה מסחרית 
כבר בשבוע השני שלאחר הוצאתו לאור, נכנס השיר למצעד הרשמי של גלגלצ והגיע בשיאו למקום השישי במצעד. נוסף על כך, הסינגל הגיע למקום ה-18 במצעד הישראלי השבועי של מדיה פורסט. נכון ליוני 2025, השיר צבר כ-2 מיליון השמעות בשירות הזרמת המדיה ספוטיפיי.

 קישורים חיצוניים 

 דף השיר באתר הספרייה הלאומית
 השיר בשירות הזרמת המדיה אפל מיוזיק

 הערות שוליים 

קטגוריה:שירי טונה
קטגוריה:שירים בעברית
קטגוריה:שירים שנכתבו על ידי טונה
קטגוריה:שירים שהופקו על ידי ניר דנן